stanford-oval/wikipedia huggingface dataset:
הידרוסטטיקה
לחץ הידרוסטטי (לחץ זורמים במנוחה)

לחץ הידרוסטטי – לחץ הנוצר על ידי זורם (נוזל או גז), המצוי בשיווי משקל סטטי (במנוחה), בהשפעת שדה כבידה (בניגוד ללחצים הנוצרים בהשפעת זרמים, גלים או מערבולות).
כחלק מההנחות בבסיסה של הידרוסטטיקה, לחץ זה הוא איזוטרופי בזורם.
לחץ הידרוסטטי קיים גם בחישובים  גיאומכניים (לדוגמה בחישוב יציבות של יסודות), כיוון שמי תהום מתנהגים באופן הידרוסטטי.
לחץ הידרוסטטי (לחץ זורמים במנוחה) > הגדרה מתמטית

הגדרת הלחץ ההידרוסטטי נובעת מניתוח של קוביית זורם בנפח אינפיניטסימלי. לחץ מוגדר ככוח הפועל על יחידת שטח.
הכוח שפועל על קוביית הזורם האינפיניטסימלית נובע ממשקל עמודת הזורם שמונח מעליה. משקל זה מוגדר לפי הנוסחה:
כאשר:
P הוא הלחץ ההידרוסטטי
ρ היא צפיפות הזורם (kg/m3)
g היא תאוצת הכובד
A הוא שטח פאה של הקובייה שנמצאת בניצב לכיוון הכוח
z הוא גובה הקובייה (בכיוון מקביל לכיוון כוח הגרביטציה)
z0 הוא גובה מישור הייחוס של הלחץ
מצד הממדים האופקיים של הזורם מעל הקובייה אין כל השפעה על ערך הלחץ, אלא אך ורק מצד גובה העמודה של הזורם. הבנה זו מהווה את הבסיס ל"חוק הכלים השלובים" (אשר ניתן גם לניסוח בעזרת עקרון האנרגיה המינימלית).
משוואה זו מתלכדת עם המשוואה ההידרוסטטית:
 {\vec {\nabla }}P=-\rho {\vec {g}}
כאשר  {\vec {g}} הוא שדה הגרביטציה בו מצוי הזורם. משוואה זו היא בעצם החוק הראשון של ניוטון, שלפיו שקול הכוחות על גוף במנוחה הוא אפס. עבור זורם, הכוח החיצוני הפועל על הזורם (בדרך כלל הגרביטציה) מתאזן על ידי הפרשי הלחצים בזורם.
לחץ הידרוסטטי (לחץ זורמים במנוחה) > חוק פסקל כקירוב ההגדרה

אם נניח כי הזורם בלתי דחיס (למשל מים הם בקירוב טוב בלתי דחיסים), וכי המרחק  z-z_{0} קטן ביחס לרדיוס כדור הארץ, נוכל להניח כי צפיפות הזורם אחידה, וכי תאוצת הכובד קבועה.
במקרה זה נקבל את חוק פסקל תחת שדה כבידה:
כאשר:
P – הוא הלחץ
P_{0} – הוא הלחץ בגובה  h=0
\rho  – היא צפיפות הנוזל
g – היא תאוצת הכובד
h – הוא גובה עמוד הנוזל
לחץ הידרוסטטי (לחץ זורמים במנוחה) > חוק פסקל כקירוב ההגדרה > דוגמה לחישוב לחץ הידרוסטטי במים

כל צולל חייב לדעת מהו הלחץ ההידרוסטטי המופעל עליו בתלות בעומק בו הוא נמצא.[דרושה הבהרה] ניתן לגלות זאת לפי חוק פסקל:
כאשר במקרה זה:
P_{0} – הוא הלחץ בפני המים, והוא שווה ל-1 אטמוספירה (בקירוב 100,000 פסקל)
\rho , צפיפות המים, שווה ל-1000kg/m3
g, תאוצת הכובד, היא בקירוב 10m/s2
h – הוא העומק בו נמצא הצולל
הערך של  h בלבד קובע את הלחץ שירגיש הצולל. היות שמתקיים  \rho g\approx 0.1\ \mathrm {atm/m} , על כל 10 מטר שיעמיק הצולל, הלחץ ההידרוסטטי הפועל עליו יגבר בערך באטמוספירה אחת. כך, למשל, בעומק של 30 מטרים, יהיה הצולל נתון ללחץ של כ-4 אטמוספירות (כ-400,000 פסקל).
לחץ הידרוסטטי (לחץ זורמים במנוחה) > לחץ אטמוספירי

עבור גז דחיס (כדוגמת האוויר) בטמפרטורה קבועה, נובע מחוק פסקל שערכו של הלחץ נתון בנוסחה:
כאשר:
P – הוא הלחץ
g – היא תאוצת הכובד
T – היא הטמפרטורה האבסולוטית (כלומר, ביחס לאפס המוחלט
M – היא המסה של מולקולת גז יחידה
h – הוא הגובה שבו נמדד הלחץ מעל מישור הייחוס
R – קבוע הגזים
במקרה בו יש מספר סוגים שונים של גזים (כגון באוויר), יש להשתמש בנוסחא לחישוב הלחץ החלקי של כל אותם הגזים.
לחץ הידרוסטטי (לחץ זורמים במנוחה) > ציפה

ניתן להבין את חוק הציפה של ארכימדס, כנובע מהפרש בין הלחצים ההידרוסטטיים אותם מרגיש גוף השקוע (באופן מלא או חלקי) בזורם: הפרש הלחצים יוצר את כוח הציפה. כוח המתנגד לכוח המשיכה וגודלו כמשקל הזורם אותו הגוף דוחה (כלומר שווה למשקלו של זורם שנפחו כנפח הגוף השקוע, ושצפיפותו כמו של הזורם שמסביב לגוף).
ראו גם

הידרודינמיקה
מכניקת הזורמים
לחץ
חוק פסקל
חוק הציפה של ארכימדס
חוק כלים שלובים
לחץ אטמוספירי
מכשירים למדידת לחץ (אנגלית)
הלחץ הידרוסטטי הפועל על דפנות הכלי גובר ככל שהעומק גדל
צוללים בודקים את הלחץ ההידרוסטטי המופעל עליהם בעזרת מד לחץ
מפרץ רמלה

| --- | --- |

 מידע כללי
 מיקום:  הים התיכון 
 סוג:  מפרץ 
 מידע נוסף
 מדינות באגן הניקוז:  מלטה 
 קואורדינטות:  36°03′43″N 14°16′59″E﻿ / ﻿36.062°N 14.283°E﻿ / 36.062; 14.283
  (למפת מלטה מוגדלת) ולטה ויקטוריה בירקירקארה לואה קומינומפרץ רמלה(למפת מלטה רגילה) ולטה ויקטוריה בירקירקארה לואה קומינומפרץ רמלה
 
מפרץ רמלה (במלטית: Ir-Ramla il-Ħamra; פירוש השם במלטית: החול האדום; באנגלית: Ramla Bay) הוא מפרץ השוכן בצפונו של האי גוזו במלטה, ובו נמצאת רצועת החול המשמעותית ביותר בחופי האי, שרוחבה המרבי כמאה מטרים. משמעות שמו המלא של המקום במלטית היא "החול האדום", וזה ניתן לו בשל צבעו. המפרץ מוקף בגבעות שבהן נטועים גנים ופרדסים.
בחוף שוכנת מערת קליפסו, המיוחסת לנימפה קליפסו, שלפי האודיסאה הצילה את אודיסאוס לאחר שספינותיו טבעו בסערה. היא טיפלה בו עד שהתאושש ובמשך שבע שנים שהה עימה. מתחת לחול התגלו מספר שרידים רומיים, ועוד נמצאו בו שרידי מלט מעורב באבק שרפה, בו עשו האבירים ההוספיטלרים שימוש כמעין מוקש פרימיטיבי, כדי להגן על החוף במאה ה-18. במרכז החוף ניצב פסל לבן של הבתולה. בשנת 2007 עמד המפרץ בליבה של שערורייה שנגעה לכוונת יזמים להקים וילות במקום.
אילפנש חדרה

| --- | --- |

חדרה בסדרה "מיליארדים", 2017
 לידה:  1 בדצמבר 1985 (בת 38) הארלם, ניו יורק, ארצות הברית 
 מדינה:  ארצות הברית 
 תקופת הפעילות:  מ-2010 
 מקום לימודים:  בית הספר לאמנויות של הארלם 
 פרופיל ב-IMDb
 
אילפנש חדרה (באנגלית: Ilfenesh Hadera; נולדה ב-1 בדצמבר 1985) היא שחקנית אמריקאית. מוכרת בשל תפקידה כסטפני הולדן בסרט "משמר המפרץ", ומתפקידה כדאב קוואי בסדרה "מיליארדים" ברשת שואוטיים.
ביוגרפיה

חדרה נולדה בהארלם, ניו יורק ב-1 בדצמבר 1985. יש לה שורשים אתיופיים ואירופאיים. אביה, אספהא, הוא פליט אתיופי תגרי והמקים של ועדת השירותים האפריקאיים, ארגון חוץ-ממשלתי מבוסס בהארלם שעובד עם מהגרים אפריקאיים. אימה, קים ניקולס, היא מנהלת באותו ארגון, וכמו כן חדרה התנדבה בארגון לפני שהתחילה את קריירת המשחק שלה. חדרה עבדה גם כמלצרית למשך 10 שנים לפני הופעתה הראשונה בטלוויזיה.
חדרה למדה בבית ספר לאמנויות של הארלם ולאחר מכן בתיכון פיורלו לה גוארדיה. לאחר מכן קיבלה תואר באמנויות יפות מהאקדמיה המלכותית לאמנות הדרמה שהוא תחת הניהול של קינגס קולג' לונדון.
קריירה

בשנת 2010, חדרה הופיעה לראשונה כאשר שיחקה בסרט "1/20". בשנת 2011 שיחקה בפיילוט לסדרת טלוויזיה שיצר ספייק לי "Da Brick", אך בסוף היא לא עלתה לשידור. ארבע שנים אחרי זה, ליהק אותה לי לסרטו "שיראק". בין לבין שיחקה בסדרות "הרשימה השחורה",‏ "Show Me a Hero", "שיקגו FIRE", "המעניש", ו-"Shes's Gotta Have It".
בשנת 2017, חדרה כיכבה בסרט "משמר המפרץ" בתפקיד סטפני הולדן ובשנת 2018 בסדרה "Deception" בתפקיד של קיי דניאלס. היא גם שיחקה בתפקיד חוזר בסדרה "מיליארדים".
בשנת 2019 שיחקה בתפקיד של מיים ג'ונסון, אשתו של באמפי ג'ונסון, בדרמת פשע "הסנדק של הארלם".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | 1/20 | הייזל |  |
| 2013 | שבעה צעדים | ג'ודי |  |
| 2015 | שיראק | גברת מק'לאוד |  |
| 2017 | משמר המפרץ | סטפני הולדן |  |
| 2024 | הקבלן (אנ') | טיי |  |
| 2024 | Werewolves | לוסי מרשל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | הרשימה השחורה | ג'ניפר פאלמר | פרק "Pilot" |
| 2015 | דרוש גיבור | כרמן פבלס | מיני-סדרה |
| 2015 | שיקגו FIRE | סרינה | 3 פרקים |
| 2016 | אנשים קשים | אבי | פרק: "Patches" |
| 2016 | תובעת על עקבים | נעמי גולדן | 2 פרקים |
| 2016–2017 | מיליארדים | דאב קוואי | תפקיד חוזר (עונות 2-1); 20 פרקים |
| 2017 | מומחה לכלום | ליסה | 3 פרקים |
| 2017 | המעניש | מאהבת | פרק: "Crosshairs" |
| 2017–2019 | לא יכולה בלי זה | אופל גילסטראפ | 10 פרקים |
| 2018 | Deception | קיי דניאלס | תפקיד ראשי; 13 פרקים |
| 2019-הווה | הסנדק של הארלם | מיים ג'ונסון | תפקיד ראשי; (2 עונות); 20 פרקים |
| 2023–2024 | נקודת שוויון | מישל צ'אמברס | 2 פרקים |
הערות שוליים

↑  "Ilfenesh Hadera: Spike Lee Alum And DJ School Dropout". NPR.org (באנגלית). נבדק ב-2020-02-14.
↑  Falcone, Dana (בספטמבר 2017). "An Actress Advocating for Refugees". Time. {{cite web}}:  (עזרה)
↑  "Asfaha Hadera". African Services Committee. 11 בנובמבר 2019. {{cite web}}:  (עזרה)
↑  O'Donnell, Dora (4 בינואר 2018). "Meet 'Baywatch' Actress and Activist Ilfenesh Hadera". Red Bull. {{cite web}}:  (עזרה)
↑  "Ilfenesh Hadera Biography". IMDb. נבדק ב-28 באוקטובר 2019. {{cite web}}:  (עזרה)
↑  Magazine, Harlem World (2017-05-27). "From Harlem To 'Baywatch' With Ilfenesh Hadera". Harlem World Magazine (באנגלית אמריקאית). נבדק ב-2020-02-14.
↑  ""Deception" Star Ilfenesh Hadera's Career is Honestly a Dream Come True |". SBU News (באנגלית אמריקאית). 2018-03-26. נבדק ב-2020-02-14.
↑  Wills, Cortney (4 באוקטובר 2019). "Ilfenesh Hadera on Godfather of Harlem role". The Grio. {{cite web}}:  (עזרה)
| --- | --- |
בקרת זהויות :  SUDOC: 236431625  VIAF: 7506156253577608110009   WorldCat (עם VIAF): 7506156253577608110009
פרנץ פלדש

| --- | --- |
אין תמונה חופשית
 לידה:  16 במרץ 1910 ביסטריצה, האימפריה האוסטרו-הונגרית 
 פטירה:  13 בינואר 1943 (בגיל 32) הרפובליקה הסובייטית הסוציאליסטית האוקראינית, ברה"מ 
 מדינה:  הונגריה 
 השכלה:  סורבון (1932) 
 
ד"ר פרנץ פלדש (בהונגרית: Földes Ferenc;‏ בסטסטרצה, 16 במרץ 1910 – 13 בינואר 1943, אוקראינה) היה סופר, פילוסוף, מורה ללשון ההונגרית יהודי-הונגרי. מהפילוסופים החברתיים והפוליטיים ההונגרים החשובים.
קורות חיים

פלדש נולד ב-1910 בבסטרצה. אביו ד"ר אימרה פלדש היה פקיד ואחר כך סוחר. אמו אילונה לוסטיג (1884–1944) הייתה מורה. בין השנים 1920–1928 למד בבודפשט, בבית הספר הריאלי ברחוב מרקו, ולאחר מכן בין 1928 לבין 1932 למד פילוסופיה באוניברסיטת סורבון בפריז ובאוניברסיטת בולוניה. הוא חזר לבודפשט ב-1932 והשתתף בעבודתם של ארגוני השמאל, בגינה נידון לארבעה חודשי מאסר.
ב-1934 התחתן עם ורוניקה שאנדור. במשך זמן מה הם חיו מהוראת שפות בתנאים כלכליים צנועים, בשכירות משנה. פלדש נסע שוב לבולוניה ב-1938, השלים את לימודיו והשיג את הדוקטורט שלו בפילוסופיה (PhD). הוא שהה שוב בפריז ב-1939, אך חזר להונגריה עם פרוץ מלחמת העולם השנייה. מאמריו בבית פורסמו בין 1939 לבין 1941 במגזינים
עם המזרח (Kelet Népe)
תקופתנו (Korunk)
דרך הארץ (Az Ország Útja)
נפסבה
יצירתו העיקרית, "המצב התרבותי של הפועלים והאיכרים בהונגריה", פורסמה ב-1941 בהוצאת Cserépfalvi .
בשנים 1941–1942 השתתף בארגון ובעבודה של ועדת הזיכרון ההיסטורית ההונגרית. ב-1942 הוא היה אחד ממארגני ההפגנה ב-15 במרץ. באפריל 1942 נלקח למחנות שירות עבודה (עבודות כפייה לגברים יהודים עבור הצבא ההונגרי) ונשלח לחזית הרוסית, שם עזר להרבה מחבריו, למיואשים ולפצועים.
ב-13 בינואר 1943 נעלם בחזית המזרחית (בברית המועצות), בזמן פריצת ההחזית באוריב, כאשר הצבא האדום תקף וריסק את הארמייה המלכותית השנייה ההונגרית בת 250,000 החיילים וכ-50,000 יהודים שהיו מסופחים אליה כעובדי כפייה.
כתביו > פרסומים, כתבים, מאמרים

סקירת ספר על רומן (הרומן: Paul Nizan La Conspiration) (Üzenet, 1939)
התפקידים האידאולוגיים של הגזענות (תקופתנו, 1939)
1789 וחשיבה (תקופתנו, 1939)
מהפכה ופילוסופיה (Üzenet, 1939)
עבודות אדמה בבתי ספר תיכוניים (עם המזרח, 1940)
עובדי שטח במכללות (אנשי המזרח, 1940)
עבודה ותרבות עובדי תעשייה בבתי ספר תיכוניים (עם המזרח 1940)
חינוך מתלמדים תעשייתיים בהונגריה (עם המזרח, 1940)
ילדים עובדים במכללות (נפסבה, 1941)
נערי אריסים בגימנסית של גאבור בתלן (דרך הארץ, 1941)
יחס מעמדות בין נציגים ומיוצגים (דרך הארץ, 1941)
מונופול דיור ומונופול מגרשים (דרך הארץ, 1941)
כמה מוציאות ערים הונגריות על תרבות? (עם המזרח, 1941)
ראקוצי (נפסבה, 1941)
כתביו > עבודתו העיקרית

המצב התרבותי של הפועלים והאיכרים בהונגריה ( הוצאת Cserepfalvi, 1941 )
הנצחה

גימנסיה על שם פרנץ פלדש במישקולץ נושא את שמו (מאז 1953). רחוב בעיר נשא בעבר את שמו, אך בשנות ה-2010 הוא קיבל את שמו הישן בחזרה (József Lonovics).
לקריאה נוספת

ביוגרפיה של פרנץ פלדש באתר החינוכי שולינט
Magyar életrajzi lexikon II. (לקסיקון ביוגרפי הונגרי. עורכת ראשית אגנש קניירש).
הערות שוליים

↑  "Földes Imréné Lusztig Ilona halotti bejegyzése a Budapest VII. kerületi polgári halotti akv. 1258/1945. folyószáma alatt". נבדק ב-2019-10-10.
| --- | --- |
בקרת זהויות :  BIBSYS: 98048461  ISNI: 0000 0000 8014 0724  VIAF: 121442800   WorldCat (עם VIAF): 121442800 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרנץ פלדש".
אדרסון (כדורגלן יליד 1999)

אדרסון ז'וזה דוס סנטוס לורנסו דה סילבה (בפורטוגזית: Éderson José dos Santos Lourenço da Silva; ידוע גם כאדרסון; נולד ב-7 ביולי 1999) הוא כדורגלן ברזילאי המשחק בעמדת הקשר באטאלנטה.
קריירת מועדונים

אדרסון נולד בקמפו גראנדה, מאטו גרוסו דו סול שבברזיל. התחיל את הקריירה שלו במחלקת הנוער של דפורטיבו ברזיל, ממנה הושאל בשנת 2017 לשאנדונג לוננג מליגת העל הסינית. ב-15 ביולי 2018 הושאל לקרוזיירו. ב-5 בספטמבר 2018 ערך את הופעת הבכורה שלו בקבוצה בתיקו 1-1 נגד בוטפוגו.
בסיום העונה קרוזיירו ירדה לליגה השנייה, ואדרסון תבע את המועדון מאחר ששכרו לא שולם. התביעה הסתיימה בפשרה שאדרסון ישוחרר ללא תמורה. ב-20 בפברואר 2020 חתם לחמש שנים בקורינתיאנס. ב-20 בפברואר 2021 הושאל לפורטלזה. ב-10 במרץ ערך את הופעת הבכורה שלו בקבוצה.
ב-30 בינואר 2022 אדרסון חתם לארבע וחצי שנים בסלרניטנה מהסרייה א'.
ב-6 ביולי 2022 חתם באטאלנטה.
קריירה בינלאומית

בצעירותו, שיחק בנבחרות הצעירות של ברזיל.
ב-19 במאי 2024 זומן לראשונה לסגל הנבחרת הבוגרת לקראת הקופה אמריקה 2024. ב-8 ביוני 2024 ערך את הופעת הבכורה שלו בנבחרת במשחק הכנה נגד מקסיקו בו ניצחה ברזיל 2-3.
תארים

אליפות מיניירו: 2019
אליפות סיארה: 2021
הליגה האירופית: 2023/2024
היפוקרניבורים

דוב חום עם סלמון שדג. הדוב אוכל פחות מ-30% בשר.
היפוקרניבורים (באנגלית: Hypocarnivore) הם בעלי חיים שתזונתם מכילה פחות מ-30% בשר. הם מגוונים את תזונתם בפטריות, פירות, או חלקי צמחים אחרים. מינים אלה נחשבים לאוכלי כל כמו המסוקרניבורים, המותאמים מעט יותר לאכילת בשר.
אצל הטורפים התפתחו ההיפוקרניבורים מהאוליגוקן, אז מינים שונים של כלביים עברו מתזונה היפרקרניבורית לתזונה היפוקרניבורים ועד המיוקן 25 מינים של כלביים מתת-המשפחה בורופגיים (למשל הסוגים: Oxetocyon ,Cynarctus ו-Phlaocyon) עברו בין תזונות אלה. ואולם עד סוף הפליוקן רובם נכחדו לחלוטין והכלביים המודרניים אינם ניזונים בצורה זו.
למינים אלה לסתות רחבות מעט ובהן שיניים טוחנות גדולות שעוזרות להם ללעוס צמחייה שוב ושוב כתחליף למזון בשרי. בניגוד לאוכלי צמחים מתמחים כמו פרות, יש להם ניבים ושיניים חותכות גדולות שמאפשרות להם לאכול בשר, והם מתקשים לעכל עשבים ועלים, כך שהם ניזונים בעיקר מפירות, ירקות ומזון נוסף שאינו צורך עיכול מתמחה.
דוגמאות

בעלי חיים היפוקרניבורים כוללים מינים רבים של דוביים כמו דוב חום או דוב שחור אמריקאי, הקינקז'ו, הבינטורונג, מספר פרימטים כמו המקוק, הקפוצ'ין והשימפנזה, וכמה מכרסמים.
ראו גם

היפרקרניבורים
מסוקרניבורים
אוכל-כול
| התנהגויות אכילה בעולם החי |
| --- | --- | --- |
| אוכלי בשר (היפרקרניבורים • מסוקרניבורים • היפוקרניבורים) | אוכלי חרקים • אוכלי נמלים • אוכלי דגים • אוכלי עופות • אוכלי רכיכות • אוכלי תולעים •  אוכלי נחשים • אוכלי ביצים • אוכלי אדם •  קניבלים • אוכלי נבלות • אוכלי קשקשת • מוצצי דם • הרג עודף |  |
| אוכלי צמחים | לוחכי עשב • לוחכי עלים • אוכלי פירות • אוכלי עלים • אוכלי פרחים • אוכלי זרעים • יונקי צוף • אוכלי אצות • אוכלי עצה |  |
| אחר | אוכלי כול • חומסנים • מתקפת זלילה • אוכלי צואה • אוכלי פלנקטון • אוכלי פטריות • אוכלי רקבובית • ניזוני קרקעית |  |
בעקלין

| --- | --- |

 מדינה:  לבנון לבנון
 מחוז:  הר הלבנון
 נפה:  שוף
 שטח:  14 קמ"ר
 גובה:  915 מטרים
 דת:  דרוזים
 אוכלוסייה:  ‏
  ‑ בעיירה:  17,000
 קואורדינטות:  33°40′47″N 35°33′30″E﻿ / ﻿33.679854°N 35.558195°E﻿ / 33.679854; 35.558195 
 אזור זמן:  זמן מזרח אירופה
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבעקלין(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבעקלין  he tabBackground:;tabBorder:#aaa;defaultTab:0;
 
בעקלין (בערבית: بعقلين) היא עיירה דרוזית מרכזית בלבנון הממוקמת בנפת שוף שבהר הלבנון, 45 קילומטרים דרום-מזרחית לעיר הבירה ביירות.
גובהה של העיירה הוא 750–915 מטרים מעל גובה פני הים, יש בה כ-30,000 תושבים ושטחה 14 קילומטר רבוע. היא גובלת בעיירות דיר אל-קמר ובית א-דין.
היסטוריה

בעקלין נוסדה במאה ה-12 על ידי אמירי שושלת מען (אנ'), שושלת דרוזית ששלטה בהרי השוף ובהר הלבנון. העיר שימשה כבירתם עד לתחילת המאה ה-17, אז העביר אותה פח'ר א-דין השני לדיר אל-קמר בעקבות מחסור במים בבעקלין.
בתקופה העות'מאנית ובתקופת הקאימקאמיות חזרה בעקלין לקדמת הבמה והפכה לאחת ה"קסבטות", הערים הגדולות. היא שימשה כבירת הקיץ של הקאימקאמיה הדרוזית, בה שלט הקאימקאם בשם הסולטאן העות'מאני.
ב-16 במרץ 1977 נרצח בעיירה הפוליטיקאי הלבנוני כמאל ג'ונבלאט, מייסד המפלגה הסוציאליסטית הפרוגרסיבית, במהלך מלחמת האזרחים בלבנון.
ב-21 באפריל 2020 נרצחו (אנ') בעיירה תשעה בני אדם, שישה סורים ושלושה לבנונים, באירוע שנחקר כרצח על חילול כבוד המשפחה.
אישים שנולדו בעיירה

פח'ר א-דין השני (1572–1635), אמיר דרוזי ששלט בהרי השוף, הר הלבנון הגליל ועמק יזרעאל במאה ה-16 וה-17
נאדיה תווייני (1935–1983), משוררת לבנונית
ראמי עייאש (נולד ב-1980), זמר דרוזי לבנוני
הערות שוליים

מדיה וקבצים בנושא  בוויקישיתוף
↑  דניאל סלאמה, לבנון: חמוש ירה למוות ב-9 בני אדם, בהם שני ילדים סורים, באתר ynet, 21 באפריל 2020
| --- | --- |
בקרת זהויות :  GND: 7858019-5 
ערך זה הוא קצרמרבנושא יישובים בלבנון. אתם מוזמנים לתרום לוויקיפדיה ו.
B in the Mix: The Remixes

B in the Mix: The Remixes הוא אלבום הרמיקס הראשון של זמרת הפופ האמריקאית, בריטני ספירס. אלבום הרמיקס יצא לאור ב-22 בנובמבר 2005. על ידי חברת התקליטים ג'ייב רקורדס.
רקע האלבום

האלבום מכיל רמיקסים של הלהיטים הגדולים ביותר של ספירס, החל מ-"Baby One More Time..." ועד ל-"Toxic". בנוסף, צורף לאלבום רמיקס לסינגל החדש ביותר של ספירס נכון לאותה עת, "Someday (I Will Understand)", וכמו כן שיר חדש בשם "And Then We Kiss", שהיה מקום ראשון באינדונזיה וישראל.
הצלחת האלבום

לאור הריונה של ספירס עם בנה, שון פרסטון, היא לא יכלה לקדם את האלבום ולכן מכירות האלבום היו נמוכות. האלבום נכנס למקום 134 במצעד הבילבורד עם מכירות של 14,100+ עותקים בשבוע הראשון ליציאה. ביפן נכנס למקום ה-25 במצעד האלבומים, ועד היום מכר כיותר מ-135,000+ עותקים בארצות הברית.
האלבום יצא לאור בכמה גרסאות, גרסה רגילה (11 שירים) ובגרסת "מורחבת" ובה 14 שירים דרך אתר האייטונס, אך ביפן יצאה גרסה שונה שכוללת 14 רימקסים שונים.
במכירות האלבום זכה להצלחה דיי גבוה ומכר כיותר מ-1,000,000+ עותקים ללא כול קידומים משמעותיים.
אצבעוני (עיתון ילדים)

סמליל העיתון
אצבעוני: העיתון לילדים (שבעבר הופיע עם כותרת-המשנה "אצבעוני: העיתון לַקטנים") הוא עיתון הילדים הוותיק בישראל, אשר יוצא לאור בהוצאת "אצבעוני".
היסטוריה

את העיתון ייסדו בשנת 1952 העיתונאי והסופר מיכאל שיר והפסלת שושנה שיר. העיתון יוצא לאור מאז ברציפות. שיר שימש כעורך שלו במשך שנים. מתחילת המאה ה-21 עורך אותו בנו, רמי שיר, המפרסם בו גם סיפורי ילדים.
העיתון מיועד לילדים בגילאי 7 עד 11 (כיתות ב'-ה'). הוא כולל סיפורים, כתבות העשרה בנושאי טבע, מדע והיסטוריה, פינת אנגלית ושעשועונים, כל אלה תוך דגש על נושאים כמו קבלת השונה, איכות הסביבה, זכויות אדם ובעלי חיים.
כותבי העיתון הם מחנכים, סופרי ואנשי מדע. הוא מודפס על נייר כרומו מט, מנוקד ומנוסח בצורה מפושטת וקלה להבנה.
בין הסופרים שכתבו וכותבים בעיתון: תמר בורנשטיין לזר - מחברת "קופיקו", זוהר אביב - מחברת "חבורת כוח-המוח" ו"יד הפלא", מאירה ברנע-גולדברג - מחברת כראמל, תמר פיש נחשון, ועוד.
לעיתון הראשון לא ניתן מספר סידורי, שכן עורכו לא תיאר לעצמו שאכן יוציא עוד עיתונים.
היסטוריה > שם העיתון

בנו של מייסד העיתון, והעורך הנוכחי שלו, סיפר כיצד ניתן לעיתון שמו: ”ביום הולדתו החמישי של אבי, הגיע חיים נחמן ביאליק למסיבה והעניק לו ספר שכתב בשם 'קטינא כלבו'. בהקדשה כתב ביאליק שיר, אך אבי, שלא ידע לקרוא, אך היטיב לקרוע, קרע וקרע עד שהספר הושחת לגמרי. כשאבי גדל לזכר האירוע ולכבודו של ביאליק, החליט לקרוא לעיתון על-שם השיר 'אצבעוני' שכתב המשורר”.
סקופים

בעבר, מדור החדשות של העיתון עקב אחר האירועים השוטפים, בעזרת כתבים חוקרים ואף נבדק על ידי הצנזורה הצבאית, כעיתון חדשותי לכול דבר. רמי שיר מספר כי בשנות השבעים נסע אביו לחיפה וראה שבנמל עוגנות ספינות טילים עם דגל ישראל, הוא צילם את הספינות החדשות של חיל הים, והתמונות פורסמו בעיתון. הידיעה נאסרה לפרסום בישראל על ידי הצנזורה, אולם בעוד שהעיתונים היומיים חויבו לדווח לצנזור, הרי שעיתון הילדים לא נדרש לכך והידיעה פורסמה באופן בלעדי. בעקבות כך, העיתונים היומיים ציטטו את הסקופ של אצבעוני. הפרסום גרר נזיפה חמורה של הצנזורה. מקרה נוסף הוא פרסום שהתעשייה האווירית עומדת לשגר לווין ריגול בשם אופק 1, גם כאן הידיעה לא הועברה לאישור הצנזורה ופורסמה בעיתון.
הוצאת אצבעוני

הוצאת אצבעוני מוציאה לאור ארבעה עיתוני ילדים:
צב-צב - לילדי הגן, בני 3 עד 6, שעדיין לא קוראים
דובון - לילדי גן חובה ותלמידי כתה א', הלומדים לקרוא ולכתוב
אצבעוני - לתלמידי כיתות ב' ומעלה
משבצת - עיתון ובו אתגרי חשיבה לילדים, כולל תשבצים ושעשועונים
זבנג - ירחון קומיקס לנוער
הערות שוליים

↑  אצבעוני - אתר ההוצאה
1 2  מרב יודילוביץ', יובל ל"אצבעוני", באתר ynet, 4 בספטמבר 2002
שער הגיליון הראשון של "אצבעוני", אוקטובר 1952
סמסונג גלקסי נוט 10

| --- | --- |


 מידע כללי
 סוג:  דגם של טלפון חכם 
 יצרן:  סמסונג, סמסונג אלקטרוניקה 
 תאריך הפצה:  30 ביולי 2019 2020 (מודל הלייט)
 סדרה:  סמסונג גלקסי נוט 
 הקודם בסדרה:  סמסונג גלקסי נוט 9 
 הבא בסדרה:  סמסונג גלקסי נוט 20 
 מידע טכני
 מערכת הפעלה:  אנדרואיד 10 
 מעבד:  סנאפדרגון 
 מאיץ גרפי:  Mali 
 קלט:  USB-C
 סוללה:  סוללת יוני ליתיום 
 מידות
 רוחב:  71.8 מ"מ 
 משקל:  168 ג' 
 אתר רשמי
 
סמסונג גלקסי נוט 10 (מעוצב: Samsung Galaxy Note10) הוא קו פאבלטים מבוסס אנדרואיד שעוצב, פותח, הופק ומשווק על ידי סמסונג אלקטרוניקה כחלק מסדרת Galaxy Note. הם נחשפו ב־30 ביולי 2019, כיורשי סמסונג גלקסי נוט 9. פרטים על הטלפונים הודלפו באופן נרחב בחודשים שקדמו להודעת הטלפונים.
בשנת 2020 יצא גרסת לייט לפאבלט הקרויה Samsung Galaxy Note 10 Lite, שהוא מכיל פחות תכונות מהמודלים הקודמים.
מפרטים > חומרה

קו ה־Galaxy Note 10 כולל ארבעה דגמים עם מפרטי חומרה שונים; גלקסי נוט 10 / גלקסי נוט 10 5G, ונוט 10 פלוס / נוט 10 פוס 5G הכוללים 6.3 אינץ' 1080p ו־640 אינץ' 1440p "AMOLED דינמי" עם תמיכת HDR10+ ותמיכה בטכנולוגיית "מיפוי טון דינמי" בהתאמה. לתצוגות צלעות מעוקלות המשופעות מעל הקצוות האופקיים של המכשיר. המצלמות הפונות קדימה תופסות חתך מעוגל בחלקו העליון של הצג, וכל הדגמים משתמשים בקורא טביעות אצבע קולי במסך.
דגמים בינלאומיים של ה־Note 10 משתמשים במערכת-על-שבב Exynos 9825, ואילו הדגמים בארצות הברית, דרום אמריקה וסין מנצלים את סנאפדרגון 855. כל הדגמים נמכרים עם אחסון פנימי של 256 ג'יגה-בייט, כאשר ה-Note 10+ ו־Note 10+ 5G נמכרים גם בדגם 512 GB. הם מכילים סוללות של 3500 ו־4300 מיליאמפר / שעה (בהתאמה) התומכות בטעינה סופר מהירה של סמסונג עבור Note 10 / Note 10 5G ובטעינה סופר מהירה 2.0 עבור Note 10+ / Note 10+ 5G, טעינה אלחוטית Qi, ויכולת לטעון מכשירים אחרים התואמים Qi מכוח הסוללה שלהם. ה־Note 10 ו־Note 10+ הם הסמארטפונים הראשונים של סדרת ה־Note שמשמיטים את שקע האוזניות 3.5 מ"מ. כפתור Bixby הוסר גם הוא.
מפרטים > חומרה > מצלמה

סדרת ה־Note 10 כוללת הגדרת מצלמה מרובת עדשות הפונה לאחור באמצעות טכנולוגיית Scene Optimizer של סמסונג. המכשירים מכילים עדשת זווית רחבה בעלת צמצם כפול של 12 מגה פיקסל, עדשת טלפוטו עם 12 מגה פיקסל ועדשת זווית רחבה במיוחד של 16 מגה פיקסל בNote 10+ / Note 10+ 5G עם מצלמת VGA Depth Vision נוספת המאפשרת מיפוי תלת מימד AR. המצלמה הפונה קדימה בכל הדגמים מלווה בעדשת 10 מגה פיקסל. תוכנת המצלמה כוללת תכונה חדשה של "הצעת שוט" עבור סיוע למשתמשים, "מסננים חיים אומנותיים", כמו גם היכולת לפרסם ישירות לפוסטים ולסיפורים ("סטורים") באינסטגרם. שתי מערכות המצלמות תומכות בהקלטת וידאו 4K ו־HDR10+ עם ייצוב וידאו מתקדם יותר. יש גם וידאו עם פוקוס חי המאפשר למשתמשים לצלם רקעים של בוקה בווידאו, בדומה למצב פורטרט.
מפרטים > חומרה > S-pen

ה־S-pen עבר גם שינויים בולטים בהשוואה לNote 9. העט הוא חתיכת פלסטיק אחת, במקום שתיים כמו ב־Note 9, ותומך בפעולות אוויר מתקדמות יותר המאפשרות למשתמשים לשלוט בטלפון מרחוק באמצעות העט. זה כולל שינוי הגדרות המצלמה וייצוא טקסט בכתב יד ל-Microsoft Word מרחוק.
מפרטים > תוכנה

ה־Note 10 מגיע עם אנדרואיד 10" עם הממשק One UI של סמסונג. אלמנט עיצובי עיקרי של One UI הוא מיקום מכוון מחדש של אלמנטים מרכזיים בממשק המשתמש באפליקציות מלאי כדי לשפר את השימושיות במסכים גדולים. אפליקציות רבות כוללות כותרות גדולות שדוחפות את תחילת התוכן לכיוון מרכז התצוגה, בעוד שלפקדי ניווט והנחיות אחרות מוצגות לרוב בסמוך לתחתית התצוגה במקום.
גרסת האנדרואיד של הפאבלטים (פרט למודל הלייט) היא אנדרואיד 9, וניתן לשדרגה לאנדרואיד 11. מודל הלייט מגיע עם אנדרואיד 10 וניתן לשדרגו לאנדרואיד 11.
עדכון האנדרואיד 12 (One UI 4.1) הגיע לכלל הפאבלטים בינואר 2022, בתור עדכון המערכת האחרון למודל הרגיל והפרו. מודל הלייט יקבל בעתיד את עדכון המערכת לאנדרואיד 13.
ראו גם

סמסונג גלקסי S10
סמסונג גלקסי פולד